Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 2 Pv 389/11/1105	Bratislava V, 28.11.2013
EEČ : 2-12-409-2013

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Bratislava V
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX V zo dňa 21.9.2011, spisová značka 2 Pv 389/11/1105, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa XXXXX v čase asi o XXXXX hod. bol v Bratislave na XXXXX XXXXX smerom do centra v blízkosti zastávky MHD pod nadjazdom ul. XXXXX kontrolovaný hliadkou PMJ KR PZ XXXXX, pričom počas kontroly na výzvu hliadky dobrovoľne vydal priesvitný sáčok o rozmeroch cca. 4x6 cm s obsahom zelenej sušenej rastliny, ktorý mal ukrytý v ponožke na pravej nohe, pričom uviedol, že sa jedná o marihuanu.
Následným znaleckým skúmaním KEU PZ XXXXX bolo zistené, že plastové vrecko s tlakovým uzáverom obsahovalo rastlinu rodu Cannabis - konope o hmotnosti 86 mg obsahujúce účinnú látku THC v množstve, ktoré je spôsobilé ovplyvniť psychiku užívateľa. Uvedené množstvo konope o hmotnosti 86 mg zodpovedalo minimálne jednej obvyklej jednorazovej dávke drogy.
Rastliny rodu Cannabis - konope sú v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších noviel zaradené do I. skupiny omamných látok.

Uznesením prokurátora Okresnej prokuratúry XXXXX V zo dňa XXXXX spisová značka 2 Pv XXXXX bola určená obvinenému skúšobná doba v trvaní 18 mesiacov.
Odôvodnenie:
Poverený príslušník PZ obvodného oddelenia Petržalka sever, Okresného riaditeľstva PZ v Bratislave V uznesením zo dňa XXXXX v zmysle § 206 ods. 1 Tr. por. vzniesol obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona v znení neskorších noviel skutkovom základe uvedenom v predmetnom uznesení o vznesení obvinenia.

Uznesením prokurátora Okresnej prokuratúry pre Bratislavu V sp. zn. 2Pv 389/11 dňa 21.09.2011 bolo trestné stíhanie vedené proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1  Trestného zákona v znení neskorších noviel v zmysle § 216 ods. 1 Trestného poriadku podmienečne zastavené a v zmysle § 216 ods. 2 Trestného poriadku bola obvinenému určená skúšobná doba v trvaní 18 (osemnásť) mesiacov. 

Uznesenie o podmienečnom zastavení trestného stíhania nadobudlo právoplatnosť dňa XXXXX

Obvinený v priebehu skúšobnej doby, ktorá mu bola v rozhodnutí o podmienečnom zastavení trestného stíhania stanovená, teda od XXXXX do XXXXX viedol riadny život. Celkovo bol prejednávaný pre priestupok 7x avšak v drvivej väčšine (celkov 6x) išlo o priestupky na úseku dopravy, kde nešlo o hrubé porušenie predpisov na tomto úseku, ale o bežné priestupky v rámci vedenia motorového vozidla. Obvinený XXXXX počas plynutia skúšobnej doby nespáchal žiaden úmyselný trestný čin, a keďže obvinený splnil všetky predpoklady uvedené v ustanovení § 217 ods. 1 Tr. poriadku, rozhodol som tak, ako je uvedené vo výrokovej časti tohto  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Emil Poprac
prokurátor